CELEX: 62009TB0095(01)
Language: el
Date: 2009-04-28 00:00:00
Title: Υπόθεση T-95/09 R: Διάταξη του Προέδρου του Πρωτοδικείου της 28ης Απριλίου 2009 — United Phosphorus κατά Επιτροπής (Ασφαλιστικά μέτρα — Οδηγία 91/414/ΕΟΚ — Απόφαση σχετικά με τη μη καταχώριση της ουσίας napropamide στο παράρτημα I της οδηγίας 91/414 — Αίτηση αναστολής εκτελέσεως και λήψεως προσωρινών μέτρων — Fumus boni juris — Επείγον — Στάθμιση των συμφερόντων)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/51
            
         Διάταξη του Προέδρου του Πρωτοδικείου της 28ης Απριλίου 2009 — United Phosphorus κατά Επιτροπής
   (Υπόθεση T-95/09 R)
   (Ασφαλιστικά μέτρα - Οδηγία 91/414/ΕΟΚ - Απόφαση σχετικά με τη μη καταχώριση της ουσίας napropamide στο παράρτημα I της οδηγίας 91/414 - Αίτηση αναστολής εκτελέσεως και λήψεως προσωρινών μέτρων - Fumus boni juris - Επείγον - Στάθμιση των συμφερόντων)
   2009/C 180/95
   Γλώσσα διαδικασίας: η αγγλική
   
      Διάδικοι
   
   
      Αιτούσα: United Phosphorus Ltd (Warrington, Cheshire, Ηνωμένο Βασίλειο) (εκπρόσωποι: C. Mereu και K. Van Maldegem, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: L. Parpala και N. Rasmussen, επικουρούμενοι από τον J. Stuyck, δικηγόρο)
   
      Αντικείμενο
   
   Αφενός, αίτηση αναστολής εκτελέσεως της αποφάσεως 2008/902/ΕΚ της Επιτροπής, της 7ης Νοεμβρίου 2008, σχετικά με τη μη καταχώριση της ουσίας napropamide στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν την εν λόγω ουσία (ΕΕ L 326, σ. 35), μέχρις ότου εκδοθεί η απόφαση στην κύρια δίκη, και, αφετέρου, αίτηση λήψεως προσωρινών μέτρων.
   
      Διατακτικό
   
   Ο Πρόεδρος του Πρωτοδικείου διατάσσει:
   
               1.
            
            
               Αναστέλλει έως τις 7 Μαΐου 2010 — το αργότερο, όμως, μέχρι την ημέρα της δημοσιεύσεως της αποφάσεως στην κύρια δίκη — την εκτέλεση της αποφάσεως 2008/902/ΕΚ της Επιτροπής, της 7ης Νοεμβρίου 2008, σχετικά με τη μη καταχώριση της ουσίας napropamide στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν την εν λόγω ουσία.
            
         
               2.
            
            
               Χορηγεί την εν λόγω αναστολή υπό τον όρον ότι η United Phosphorus Ltd και η Επιτροπή θα καταθέσουν, το αργότερο στις 15 Μαρτίου 2010, στη Γραμματεία του Πρωτοδικείου παρατηρήσεις σχετικά με την εξέλιξη της ταχείας διαδικασίας που έχει κινηθεί, όσον αφορά τη napropamide, δυνάμει του άρθρου 13 του κανονισμού (ΕΚ) 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414 του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8, παράγραφος 2, της εν λόγω οδηγίας, αλλά δεν έχουν περιληφθεί στο παράρτημα I.
            
         
               3.
            
            
               Υποχρεώνει την Επιτροπή να λάβει, κατόπιν τυχόν αιτήσεως της United Phosphorus Ltd, τα μέτρα που επιβάλλονται για τη διασφάλιση της πλήρους αποτελεσματικότητας της παρούσας διατάξεως έναντι των κρατών μελών τα οποία θα έχουν ήδη, πριν από τις 7 Μαΐου 2009, ακυρώσει, αποσύρει ή αρνηθεί, κατ’ εφαρμογήν του άρθρου 2 της αποφάσεως 2008/902, εγκρίσεις για τα φυτοπροστατευτικά προϊόντα που περιέχουν napropamide.
            
         
               4.
            
            
               Επιφυλάσσεται ως προς τα δικαστικά έξοδα.